Kamu bisa jelasin ke aku soal Stasion Waruduwur dalam bahasa sunda?

Stasion Waruduwur (WDW) nyaéta stasion karéta api kelas III/leutik anu perenahna di Désa Kanci, Astanajapura, Cirebon. Sanajan stasion ieu ngaranna Waruduwur, tapi sacara administratip stasiun ieu lain di Désa Waruduwur, Kacamatan Mundu, tapi aya di wétaneun désa éta. Stasion anu aya dina tingkat kaluhuran +3 méter ieu kaasup ka Daérah Operasi III Cirebon sarta aya sapétak di wétaneun Stasion Cirebon Prujakan.

Mimitina stasion ieu boga tilu jalur karéta api kalawan jalur 2 minangka sepur lempeng. Sanggeus proyék jalur ganda lintas kalér Jawa bérés di taun 2013-2014, stasion ieu geus maké wangunan baru anu perenahna 300 m di beulah ngétan-ngidul wangunan nu heubeul. Tata letak jalur di stasion ieu gé dirobah, anu matak kiwari jumlah jalurna nambahan jadi opat kalawan jalur 2 minangka sepur lempeng arah Cirebon–Jakarta jeung jalur 3 minangka sepur lempeng arah Semarang–Surabaya. Kiwari euweuh karéta api anu eureun di dieu, iwal ti mun aya pasusulan antarkaréta api.

Ti stasion ieu aya jalur lori ka Sindanglaut tuluy ka Stasion Pabedilan (Bedilan) anu geus teu aktip ti jaman Jepang.